Aarhuus Stifts-Tidende, 1836-10-21
Torsdagen den 29de September Kl. 12 kom en Leietjener hen til Vexelereren Henriques og beder ham at sende en af sine Contoirister, der kunde tale Fransk, hen til en spansk Minister eller Diplomat, der logerede i Hotel du Nord og ønskede at omsætte nogle Penge. Contoiristen fulgte med Tjeneren og blev meldt. Den foregivne Minister blev, efter at Contoiristen var kommet ind i Stuen, en temmelig lang Tid uforstyrret siddende at skrive; endelig vendte han sig om og talte til Contoiristen paa Fransk, bad denne at optælle en Deel preussiske Dalere, der laae adspredte paa Skriverpulten, forhvilke han ønskede danske eller svenske Guldpenge, og forlangte tillige at vide den høieste Priis, han kunde erholde for 400 Stk. spanske Doubloner, samt om Vexelereren kunde forskaffe andre gangbare Guldpenge for dette Beløb. Derefter gik han ind i et Sideværelse og kom tilbage med en stor Pengerulle, hvoraf han udtager 2 Doubloner, som han medgiver Contoiristen som Prøver. "De kjender vel franske Guldpenge spurgte han derpaa Contoiristen, i det han af et Chatol tog en anden Rulle, af hvilken han udtog et Guld-20 Frankstykke, men som han dog atter lagde tilbage, da han først agtede at omsætte dem den næste Dag. Jmidlertid gik Contoiristen hjem og kom tilligemed sin Herre tilbage med Guldpengene for de preussiske Dalere. Med Vexelereren selv blev den Aftale truffet, at hvis Priserne convenerede, skulde "Ministeren, tage Guld for det hele Beløb og en Vexel paa Stockholm for Resten, af hvilken Grund han, førend Handelen blev afsluttet, vilde, – saaledes foregav han - forhøre sig om Vexelererens Soliditet. Derpaa skiltes de ad, i det "Ministeren, sagde, at Vexelereren skulde erfare hans endelige Bestemmelse Kl. 3. Contoiristen indfandt sig atter til denne Tid, og da "Ministeren, kun forlangte nogle Skillinger meer, blev Handelen saaledes afsluttet, at Vexelereren skulde modtage de 100 Doubloner, derfor give hvad han havde i Guld og for Resten en Vexel paa Stockholm eller ogsaa en Anfordring til næste Dag; samt nogle 100 Rigsbankdaler, hvilket Alt skulde være tilveiebragt præcis Kl. 4. Contoiristen kom hjem med denne Besked og kjørte tilligemed Kassereren Kl. 4 1/2 hen til "Ministeren, der med tilsyneladende Hastværk bebreidede Contoiristen hans Langsomhed og sagde, om det ikke var bedre at opsætte det til næste Dag, hvorpaa Kassereren svarede, at naar han ønskede det, kunde han gjerne komme igjen, men at det snart kunde være afgjort, og saaledes begyndte han at tiltælle "Ministeren, Pengene, undtagen de danske Sedler, som Ministeren, ingen Brug havde for. Medens Contoiristen udfyldte Anfordringssedlen, puttede, Ministeren" Pengene, efterhaanden som de var talt, i en Pose, bandt for denne, og satte dem i et ved Siden af Bordet staaende Chatol, som han lod staae aabent, og forlod derpaa Værelset under Foregivende, at han blot skulde tale med sin Søster og strax vilde være her igien. Jmidlertid forløb nogle Minuter, "Ministeren, kom ikke, Contoiristen fattede Mistanke, aabnede Posen, og erfarede nu til sin store Forskrækkelse, at den kun indeholdt Kobberpenge. Med en Boscos Færdighed havde den foregivne "Minister" ombyttet Posen med Guldpengene med en lignende med Kobberpenge, og - borte var han Tre Mile fra Christiansøe er i Søen fundet et tremastet Skib uden levende Menneskers Medfølge, fyldt med Vand og drivende for Vinden uden Roer. Det er mærket agter: "Carl Johan Ved Warde er den 12te ds, indstrandet en i Hamborg hjemmehørende Galease, kommende fra Skotland, med en Ladning Sild. Skibet er aldeles Vrag. Capitainen, M. Linde, havde, i Kamp med Bølgerne, faaet den ene Arm af Leed Styrmanden druknede, men det øvrige Personale reddedes. (Veile Av.)¬